kardosdrur/scandi-wiki huggingface dataset:
La Spezia (provins)

Provinsen La Spezia (it. Provincia della Spezia) er en provins i regionen Liguria i det nordlige Italien. Byen La Spezia er provinsens hovedby.

Provinsen er bl.a. kendt for verdensarvsområdet Cinque Terre.

Provinsens areal udgør 881 km², og den er inddelt i 32 kommuner. Der var 215.935 indbyggere ved folketællingen i 2001.

Geografi 
Provinsen La Spezia grænser til:
 i nord mod Emilia-Romagna (provinsen Parma),
 i øst mod Toscana (provinsen Massa-Carrara),
 i syd mod det Liguriske Hav og
 i vest mod provinsen Genova.

Eksterne henvisninger
Dunlop-ventil

En Dunlop-ventil (også kaldet Engelsk ventil) er en ventiltype opkaldt efter John Boyd Dunlop, der bruges til at holde luften i cykelslanger. Tidligere var den meget udbredt i lande som Danmark, Tyskland og Storbritannien. Den bruges stadigt ofte på de klassiske hjulstørrelser med en dækbredde på 1 3/8 tommer. På andre størrelser er Presta-ventilen mere udbredt. Presta-ventilen er lettere at pumpe, (da det er en kegleventil, og ikke med ventilgummi, som den originale Dunlopventil),  bedre til at holde på luften og kan klare en større tryk.

Tidligere blev luften i en dunlup-ventil holdt ude af et stykke ventilgummi, men i dag er de fleste kegleventiler, som gør det lettere at pumpe.

En Dunlop-ventil er bredere end en Presta-ventil. Dunlop-ventilen har samme bredde, som en Schrader-ventil, der benyttes på de fleste biler, men også enkelte cykler.

En cykelpumpe beregnet til en Presta-ventil, kan benyttes til en Dunlop-ventil, men ikke omvendt.

Ventiler
Cykeldele
Marianne Eihilt

Marianne Eihilt (født 8. oktober 1974 i Aalborg) er en dansk danser, danseinstruktør og dansedommer.

Eihilt tog højere handelseksamen i 1996 og er efterfølgende uddannet danseinstruktør. 

Gennem to årtier har hun danset med Brian Juul Eriksen, først for Danmark, men de sidste par år for Tyskland. Parret har vundet 10 danske mesterskaber og både sølv- og bronzemedaljer til EM og VM. 

Marianne Eihilt er desuden medindehaver af danseskolen Let's Dance i Aarhus.

Vild med dans
Eihilt medvirkede i Vild med dans i 2005 i to sæsoner med hhv. Erik Peitersen og Eskild Ebbesen, i 2006 med Ole Olsen, og 2007 med Robert Hansen, hvor Hansen og Eihilt vandt sæsonen. Eihilt deltog også i 2008 med Joachim B. Olsen, som hun også vandt med og i 2011 med Tommy Kenter. 

I 2019-sæsonen afløste hun Britt Bendixen som dommer. Hun fortsatte som dommer i sæson 17 i 2020.

Referencer

Eksterne henvisninger 
 

Personer fra Aalborg
Dansere fra Danmark
Professionelle dansere i Vild med dans
Giovanni Caboto

Giovanni Caboto (1450 formodentlig i Genua-1499; også kaldet John Cabot) var en italiensk født søfarer og opdagelsesrejsende. Caboto gik i engelsk tjeneste i 1490 og opdagede i 1497 under et forsøg på at nå Indien gennem Nordvestpassagen et land, han kaldte "Terra de prima vista", og som han troede var nordøstkysten af Asien. Det drejede sig formentlig om vestkysten af Labrador.
 
Cabot var omkring 1490 medborger i Venedig, da han med sine sønner drog til England. Der fandt han tilslutning til at søge den østlige søvej til Indien. Han afsejlede fra Bristol i maj 1497 med blot et skib og nåede Cape Breton Island i Newfoundland den 24. juni samme år. Selv troede han, at han havde nået det nordøstlige Asien. Året efter begav han sig atter ud, denne gang med fem skibe. Intet af skibene vendte tilbaga, og man har aldrig fundet deres vrag. Blot få år efter Cabots sejlads begyndte vesteuropæiske fiskere at fiske ud for Newfoundlands kyst.

Opdagelsesrejsende fra Italien
Polarforskere
Det Liguriske Hav

Det Liguriske Hav (italiensk: Mare Ligure, fransk: Mer Ligurienne) er navnet på den del af Middelhavet som ligger mellem Korsika og kysten af den italienske region Ligurien, dvs. området omkring Genova. Den nordligste, kystnære del af det Liguriske Hav kaldes Genovabugten. Øst for Korsika går det Liguriske Hav over i det Tyrrhenske hav.

Det Liguriske Hav er på sit dybeste 2850 meter, nordvest for Korsika.

Eksterne henvisninger
Christian Träsch

Christian Träsch (født 1. september 1987 i Ingolstadt, Vesttyskland) er en tysk fodboldspiller, der spiller som forsvarsspiller hos Bundesliga-klubben FC Ingolstadt. Han har tidligere spillet for blandt andet VfB Stuttgart og 1860 München.

Landshold 
Träsch har optrådt ti gange for Tysklands landshold. Han blev i sommeren 2009 for første gang udtaget til en af landsholdets samlinger.

Eksterne henvisninger 

Fodboldspillere fra Tyskland
Fodboldspillere fra VfB Stuttgart
Fodboldspillere fra VfL Wolfsburg
Personer fra Ingolstadt
Bretton Woods-systemet

Bretton Woods-systemet var et internationalt monetært samarbejde, hvis kerne var fastkurspolitik. Systemet blev udviklet i juli 1944 og har sit navn efter byen Bretton Woods i New Hampshire, USA, hvori aftalen om samarbejdet blev indgået mellem 44 repræsentanter fra de allierede under 2. verdenskrig. Hovedformålet med etableringen af samarbejdet var at undgå en gentagelse af 1930'ernes finansielle krise og mellemkrigstidens voldsomt svingende valutakurser ved at sikre en vis politisk regulering af såvel valutakurser som internationale kapitalbevægelser. Det var desuden hensigten at undgå nye internationale konflikter og i yderste konsekvens krig.

Konkret blev der udarbejdet et system af regler, institutioner og procedurer til at regulere det internationale monetære system. Således etablerede man Den Internationale Valutafond og Den Internationale Bank for Genopbygning og Udvikling, der i dag er en del af Verdensbanken. Organisationerne blev etableret i 1945, efter at landene havde ratificeret aftalen. Systemet forpligtede landene til at føre en pengepolitik, der sikrede en vekslingskurs for landets valuta indenfor en bestemt værdi plus/minus 1 procent i forhold til værdien af guld.

Bretton Woods-systemet kom under pres i slutningen af 1960'erne og kollapsede definitivt i 1971, da USA suspenderede den faste vekslingskurs mellem dollaren og guldet. Siden 1968 havde USA ladet dollarkursen flyde frit. USA's suspension af den faste vekslingskurs mellem dollaren og guldet medførte stress på de finansielle markeder og skabte en unik situation - at dollaren blev reservevaluta for de lande, der havde underskrevet aftalen. Siden 1973 har de førende valutaer i verden været frit flydende.

Afslutningen på Bretton Woods-systemet blev officielt bekræftet ved de såkaldte Jamaica-aftaler i 1976, hvormed dollaren og andre væsentlige valutaer fremover blev flydende i forhold til guldprisen.

Kilder 

Økonomisk historie i det 20. århundrede
Makroøkonomi
International økonomi
Etableret i 1944
Støvring Gymnasium

Støvring Gymnasium er et gymnasium beliggende i Støvring i Nordjylland. Gymnasiet har omkring 500 elever.

Gymnasiet blev grundlagt i 1978, og eksisterede i sit første leveår under navnet Løvvangsgymnasiet, med base i en del af stueetagen på Løvvangsskolen i Nørresundby, og blev frem til 2006 drevet af Nordjyllands Amt. Siden har det været en selvejende institution. I 1980 flyttede gymnasiet til de nuværende bygninger i Støvring. Gymnasiet er indrettet med et stort, gennemgående fællesareal, der bidrager til det sociale miljø på tværs af klasser og årgange. Det er et typisk oplandsgymnasium, som har elevtilgang fra det meste af Midt- og Østhimmerland, herunder Nibe, Arden, Bælum, Skørping, Klarup, Dall Villaby, Ferslev og Svenstrup. Skolens liv omfatter blandt andet fredagscaféer, årlig gallafest, idrætsdag og et årligt melodi grand prix for 1g'erne, hvor retten til at vælge sofagrupper i fællesarealet er på spil. Enkelte af skolens undervisere har været på stedet siden skolens allerførste år.

Rektorer:
1978-1999: Per Thomsen
1999-: Jens Nielsen

Eksterne henvisninger 
 Støvring Gymnasiums hjemmeside

Etableret i 1978
Gymnasier i Danmark
Gymnasium
Bygninger, konstruktioner og anlæg i Rebild Kommune
Burghaslach

Burghaslach er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern.

Geografi 
Nabokommuner er (med uret, fra nord): Geiselwind, Schlüsselfeld, Vestenbergsgreuth, Markt Taschendorf, Scheinfeld og Oberscheinfeld.

Inddeling 
I kommunen er der ud over Burghaslach 15 landsbyer og bebyggelser:

Historie 
Burghaslach er nævnt i 1136 i en bekendtgørelse fra Kloster Fulda, der fortæller om en gave fra byen omkring år 800, der giver formodning om, at den er grundlagt allerede i Karolingertiden.

I 1806 bliver Burghaslach en del af Kongeriget Bayern.

Trafik 
Burghaslach ligger tæt ved motorvej A3 Würzburg – Nürnberg, med tilkørsel ved Schlüsselfeld.

Eksterne henvisninger
Dachsbach

Dachsbach er en købstad (markt) i den mittelfrankiske Landkreis Neustadt an der Aisch-Bad Windsheim i den tyske delstat Bayern.

Byvåben 
Byvåbenet er talende og viser en grævling () over en bæk (). Skjoldet indeholder også et mindre skjold med Hohenzollern-våbenet.

Geografi 
Kommunen ligger i dalen til floden Aisch, og landsbyen Rauschenberg og bebyggelsen Ziegelhütte ligger i den sydlige del af Steigerwald.

Nabokommuner 
Nabokommuner er (med uret, fra nord): Uehlfeld, Weisendorf, Gerhardshofen og Gutenstetten.

Dachsbach udgør sammen med nabokommunen Gerhardshofen Verwaltungsgemeinschaft Uehlfeld.

Inddeling 
Kommunen består , udover Dachsbach, af landsbyerne Arnshöchstädt, Traishöchstädt, Göttelbrunn, Oberhöchstädt og Rauschenberg med bebyggelsen Ziegelhütte.

Trafik 
B 470 går fra nordøst mod sydvest gennem Dachsbach kommunes område.

Mellem 12. Juli 1904 og 30. maj 1976 forbandt Jernbanen Neustadt (Aisch)–Demantsfürth-Uehlfeld byen med Jernbanen Nürnberg–Würzburg; banen blev kaldt Aischtalbahn efter floden den gik langs med. Nu forbinder buslinjer Dachsbach med byerne omkring.

Eksterne henvisninger 

 Schön, Gerhard: Münz- und Geldgeschichte der Fürstentümer Ansbach und Bayreuth im 17. und 18. Jahrhundert. München 2008 (Seiten 239–240 zur Münzstätte Dachsbach)
Slick Rick

Richard D. Walters (født 14. januar 1965), bedre kendt under artistnavnene Slick Rick, MC Ricky D og Rick the Ruler, er en Grammy-nomineret engelsk-amerikansk rapper. 

Han er oprindelig fra South Wimbledon i London, men i 1976 flyttede familien til the Bronx. Ricks karakteristiske klapøje fik han efter, at han som barn blev blindet i højre øje af knust glas. Han er bl.a. kendt for sin optræden på Chamillionaire og Kid Kids sang Hip Hop Police fra 2007.

Diskografi 
 The Great Adventures Of Slick Rick (1988)
 The Ruler's Back (1991)
 Behind Bars (1994)
 The Art of Storytelling (1999)
 Cosas Del Amor (1980)

Eksterne henvisninger 
 Slick Rick Fanside
 Village Voice Article 
 Slick Rick Video Interview med Scion Broadband 
 Interview med Submerge Magazine, juni 2008

Rappere fra USA
Musikere fra England
Cosworth

Cosworth er en engelsk bilmotorfabrik, der blev grundlagt i 1958 i London. Fabrikken har specialiseret sig i at konstruere motorer til motorsport og har blandt andet leveret motorer til Formel 1 (indtil 2006) og igen fra 2010, VM i rally og VM i motorcykelløb. Fabrikken ligger nu i Northampton med en afdeling i Torrance i Californien.

Udover til motorsport leverer fabrikken også motorer til almindelige biler, typisk når topudgaven af en model skal have en ekstraordinær motor. Cosworth har især arbejdet sammen med Ford, og der findes mange modeller af dette mærke, der kan eller har kunnet leveres med Cosworth-motor, heriblandt Ford Scorpio, Ford Escort og Ford Sierra.

Referencer 

Etableret i 1956
Motorproducenter
Motorleverandører i Formel 1
Fremstillingsvirksomheder fra Storbritannien
Fartpilot

En fartpilot eller cruise control er et system, der automatisk kontrollerer et køretøjs hastighed. Systemet overtager populært sagt speederen fra chaufføren og holder den fart, som denne har angivet.

Der findes forskellige måder at aktivere fartpiloten på. Nogle løsninger har automatisk fartpilot aktivt, mens andre har en kontakt til at aktivere systemet med. Der findes forskellige funktioner tilknyttet fartpiloten i form af "start", "accelerér", "løb frit" og "genoptag". Som regel vil tryk på bremse- eller koblingspedal afbryde fartpiloten, hvorpå chaufføren har fuld kontrol over speeder. Oftest kræver brugen af fartpilot, at man kører med en vis hastighed, da systemet primært bør anvendes på landevejsstrækninger, hvor man kan køre lange strækninger med en fast fart. Ved anvendelse frigør systemet chaufføren fra at træde på speederen og især at holde en konstant fart. Uden fartpilot risikerer man at køre ujævnt, og brændstoføkonomien er derfor ikke så god.

Den første bil med fartpilot var Chrysler Imperial fra 1958.

Kørselshjælpssystemer
Biltilbehør
Spækhugger (sejlbåd)

Spækhuggeren er en 24 fods sejlbåd (knap 7,5 m), der blev designet af Peter Bruun sidst i 60'erne og sat i produktion i 1970. Den blev en populær lystbåd og kendt som en hurtigsejlende båd, der kunne bruges både til kapsejlads og familietur. Der blev produceret over 300 både indtil sidst i 1980'erne. Omkring år 2008 er produktionen genoptaget af Peter Bruun.

Spækhuggeren er formet efter Utzons 30 kvadratmeter spidsgatter, men har i modsætning til denne finnekøl, hvilket øger manøvredygtigheden. Endvidere er spækhuggeren - som en af de første masseproducerede danske lystfartøjer - bygget i glasfiber. 

Spækhuggeren tilhører gruppen af spidsgattede både. Denne typiske danske skrogform genfindes bl.a. i Lynæsjollen og vikingeskibene.

I forhold til moderne både med tilsvarende længde er spækhuggeren en forholdsvis tung båd; 2.280 kg. Den tunge køl - der udgør 60 procent af bådens vægt - sikrer en høj krængningsstabilitet og bløde bevægelser i vandet. For at kompensere for den høje vægt, er spækhuggeren udstyret med en sejloverflade på godt 40 m2 fraregnet spileren. Denne forholdsvis store sejloverflade bidrager til at gøre spækhuggeren til en hurtig båd i let vind. 

Spækhuggeren er en af de mest benyttede kapbåde i Danmark og har opnået ry for at være et alsidigt fartøj. Båden kan ikke plane, hvorfor dens hastighed gennem vandet er begrænset til godt 6 knob (omtrent 11 km/t), dog med undtagelser under perfekte forhold hvor tophastigheden kan nå op til 10 knob.

Eksterne henvisninger 
Spækhuggerklubben 

Kølbåde
Slaget ved Adrianopel (378)

Det andet slag ved Adrianopel (9. august 378) blev udkæmpet mellem en romersk hær ledet af kejseren Valens og germanere (hovedsageligt vestgotere og østgotere, assisteret af nogle ikke-germanske alanere) ledet af Fritigern. Slaget fandt sted ved Adrianopel (nu Edirne, Tyrkiet) og endte med en overvældende sejr for de germanske stammer.

Slaget var del af Goterkrigen 377–382 og er et af de vigtigste i romersk historie siden det satte scenen for det endelige sammenbrud af det vestlige Romerrige i det 5. århundrede.

Se også 
 Om perioden op til rigets deling 395

Eksterne henvisninger 

Adrianopel, Slaget ved (378)
Senantikken
Benjamin Hecht

Benjamin Menge Tiku Hecht (født 28. oktober 1978) er en tidligere dansk atlet (sprint) med camerounske rødder.

Hecht var på landsholdet på 100 meter, 200 meter og 4 × 100 meter i Europacuperne 1997–1999. I slutningen af 1990'erne vandt han flere medaljer ved de danske mesterskaber, og han satte dansk rekord indendørs på både 60 meter og 200 meter samme dag, ved de danske mesterskaber i Malmø 1999. 60 meter rekorden er stadig (maj 2009) gældende dansk rekord.

Hecht var under sin elitekarriere medlem i Østerbroklubberne Københavns Idræts Forening og Sparta Atletik.

Hecht var i 2000'erne statist i flere opsætninger på Det Kongelige Teater.

Hecht blev 24. juni 2011 idømt tidsubestemt psykiatrisk behandling efter en brutal voldtægt 2010 på en 27-årig kvinde, men frikendt for drabsforsøg.

Internationale ungdomsmesterskaber

JEM 1997 
 100 meter nummer 14 10,88
 200 meter nummer 4 21,27w

Danske mesterskaber 
  1999 60 meter inde 6,65
  1999 200 meter inde 21,28
  1998 100 meter 10,89
  1998 200 meter 21,67
  1998 4x100 meter 41,93
  1997 100 meter 10,74
  1997 200 meter 21,53
  1997 4x100 meter 41,47
  1996 100 meter 11,13

Danske rekorder

Seniorrekorder indendørs 
 60 meter inde 6,65 Malmø 20. februar 1999
 200 meter inde 21,28 Malmø 20. februar 1999

U23-rekorder 
 100 meter 10,45 23. maj 1998
 4 x 100 meter klubhold 41,92 30. august 1997

Juniorrekorder 
 100 meter 10,57 16. august 1997
 4 x 100 meter klubhold 41,92 30. august 1997

Referencer

Eksterne henvisninger 
 DAF i tal – Benjamin Hecht 

Sprintere fra Danmark
Atleter fra Københavns IF
Atleter fra Sparta Atletik
Jupiter-missil

PGM-19 Jupiter er et mellemdistancemissil til fremførsel af kernevåben. Missilet blev taget ud af brug i april 1963. PGM betyder at det blev opsendt fra åbne, stationære ramper.

En videreudvikling af missilet under navnet Juno II blev senere brugt af NASA til opsendelser af Pioneer-sonder til Månen.

Missiler
Våben fra USA
Haraldsgave

Haraldsgave (også kendt som "Haga") er et tidligere landsted, Skovalléen 30-32 i Bagsværd bygget 1915-1918. Bygherre var Harald Plum, som senere var involveret i Landmandsbankens kollaps via sit selskab Transatlantisk Kompagni. Han planlagde byggeriet som en gave til sin bror, ingeniøren Niels Munk Plum, men processen omkring huset kom til at forløbe noget anderledes. Arkitekt var Aage Lønborg-Jensen, der var knyttet til Plum-familien, og som i øvrigt døde her i 1938.

Parken blev indrettet af den internationalt berømte landskabsarkitekt Gudmund Nyeland Brandt.

Historie
Grundstenen til Haraldsgave blev lagt i 1915 af Niels Munk Plum og hustruen Hanne. I juni 1915 erhvervede Niels Munk Plum en parcel af Aldershvile Slotspark, hvor selve hovedbygningen Haraldsgave kom til at ligge. Plum købte endnu nogle grunde i 1916 og 1917, og i alt kom ingeniøren til at eje omkring 10 tdr land, som oprindelig havde indgået i Aldershvile Slotspark og Højgård.

Haraldsgave stod færdigt i 1918. Men storebror Harald havde jo lovet at forære ejendommen til lillebror, og dette blev udført via en legatstiftelse, kaldet Harald Plums Legatstiftelse. Denne legatstiftelse ejede i forvejen øen Thorø ved Assens, og nu købte den tillige Haraldsgave af Niels Munk Plum i 1921 formedelst 385.000 kr. I legatstiftelsens fundats fra 1921 stod følgende om Haraldsgave: "Beboelsesret har til enhver Tid kun eet Medlem af Slægten Plum. Første Indehaver af Retten er Ejendommens ovennævnte Sælger, Ingeniør N. M. Plum".

I den endelige fundats fra 1926 stod der om stiftelsens formål i § 2: "Stiftelsens Formaal er et dobbelt, dels at bevare den Slægtsskabsfølelse og styrke det Sammenhold, der i Tidens løb har givet sig Udtryk indenfor Slægten Plum, dels at yde Hjælp og Bistand til Slægtens enkelte Medlemmer og eventuelt tillige andre".

Harald Plums selvmord og konkurs 1929 bevirkede imidlertid, at også legatstiftelsen i hans navn gik konkurs. Derfor fik Niels Munk Plum året efter skøde på Haraldsgave, og denne gang var der tale om en reel gave, for han fik ejendommen kvit og frit af konkursboet – dog mod at overtage, hvad der stadig resterede af gæld tinglyst på ejendommen. Ejendommen var på det tidspunkt vurderet til 175.000 kr.

Da Niels Munk Plum havde fået ejendomsretten til sit hus tilbage, solgte han en del af grunden fra. Selve Haraldsgave lod ægteparret indrette til et eksklusivt pensionat og rekreationshjem, hvor bl.a. Niels Bohr var at finde blandt stamgæsterne.

I 1949, efter Plums død i 1942, blev bygningerne solgt til Bagsværd Kostskole.

Kilder 
 www.gladsaxe.dk/_lokalplan Brochure bl.a. om Haraldsgave

Bagsværd
Bygninger, konstruktioner og anlæg i Gladsaxe Kommune
Slægten Plum
WAF

WAF har flere betydninger:
 World Architecture Festival
 Wife acceptance factor - et begreb, der taler om produkters appeal i marketing. 
 Web Application Firewall – en proxy enhed som respekterer og filtrerer HTTP-protokollen.
Afrika (flertydig)

Afrika har flere betydninger:

 Afrika – et kontinent
 Afrika (sang) – en sang fra 1985

Se også

 Africa
Indavlskoefficient

Indavlskoefficienten er en kvantificering af indavl og udtrykker sandsynligheden for, at et tilfældigt locus (sted) er homozygot med begge alleler fra samme allel hos en fælles ane. Genetikeren Sewall Wright udviklede i 1922 den såkaldte Wright-formel, hvor indavlskoefficienten udtrykkes ved at summere følgende over alle individer, som er aner til både far og mor (fællesaner):

 

hvor Fa er individets indavlskoefficient,
F er mængden af alle fællesaner til far og mor, 
n1 er afstanden i antal generationer fra moren til fællesane, 
n2 er afstanden fra faren til samme fællesane, og
Fb er fællesanens indavlskoeficient.

Nogle eksempler
Hvis fællesanerne er halvsøskende, har de fælles far eller mor, og n1=n2=1, så koefficienten bliver .
Hvis fællesanerne er fætter og kusine har de både fælles bedstemor og bedstefar, og så lægger man de to koefficienter sammen. For bedstemor får vi n1=n2=2, og det samme for bedstefar, så vi får (under forudsætning at deres indavlskoeficienter, Fb, er nul) . Den meget omtalte Fritzl-sag fra Østrig, hvor børnene har samme far og morfar, er n1=1 og n2=0, så vi får .

Reference 

Genetik
Indavl
Diespeck

Diespeck er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern. Den er hjemsted for Verwaltungsgemeinschaft Diespeck.

Geografi 
Kommunen ligger i dalen til floden Aisch, området med naturområderne Steigerwald og Frankenhöhe. Nabokommuner er (med uret, fra nord): Münchsteinach, Gutenstetten, Gerhardshofen, Emskirchen, Neustadt an der Aisch og Baudenbach.

Kommunen består af 12 landsbyer:

Historie 
En af de vigtigste gamle veje gennem de sumpede lavninger i Aischdalen gik i middelalderen gennem Diespeck. Vejen og dalovergangen var bygget og sikret af en vej og dæmning af træværk, en såkaldt Knüppeldamm, hvilket kan henføre til navnet (die Specke = Knüppelweg).
Navnet Diespeck er brugt første gang i det 12. århundrede i en skrivelse fra 1170.
Der var også et slot i Diespeck, men det nedbrændte i Bondekrigen omkring 1500, og blev aldrig genopbygget.

Eksterne henvisninger 

 Der jüdische Friedhof in Diespeck
Renault 5

Renault 5 var en minibil fra franske Renault.

Den blev introduceret i 1972 og afløste Renault 4, som dog fortsatte indtil 1994, og fandtes med et stort udvalg af benzinmotorer samt én dieselmotor.

Afløseren Renault Clio blev introduceret i 1990, men Renault 5 fortsatte alligevel indtil 1996.

Renault 5 blev også solgt i USA fra 1976 til 1983 under navnet Renault Le Car.

Billeder

Motorer 
 B1B: R4, , , topfart 
 C1C (689): R4, , , topfart 
 C1E: R4, , , topfart 
 810: R4, , , topfart  (aut.)
 810: R4, , , topfart 
 C1J: R4, , , topfart  (aut.)
 C2J: R4 turbo, , , topfart , 0-100 km/t 9,1 sek.
 C6J (840): R4 turbo, , , topfart , 0-100 km/t 6,9 sek.
 F2N: R4, , , topfart , 0-100 km/t 8,9 sek.

Eksterne henvisninger 

05
Minibiler
Biler introduceret i 1972
Biler fra 1970'erne
Biler fra 1980'erne
Biler fra 1990'erne
Forhjulstrukne biler
Dietersheim

Dietersheim er en kommune i den mittelfrankiske Landkreis Neustadt an der Aisch-Bad Windsheim i den tyske delstat Bayern.

Geografi 
Nabokommuner er (med uret, fra nord): Neustadt an der Aisch, Markt Erlbach og Ipsheim.

Inddeling 
I kommunen er der otte landsbyer og bebyggelser:

Historie 
Kommunen Dietersheim blev dannet i 1972 ved sammenlægning af de tidligere kommuner Dietersheim og Beerbach.

 I landsbyen Hausenhof er der en Camphill-landsby.

Eksterne henvisninger
Eureka (tv-serie)

Eureka er en amerikansk tv-serie skabt af Andrew Cosby og Jaime Paglia. Serien debuterede på Sci Fi Channel den 18. juli 2006.

Eksterne henvisninger 
 Eureka  officielt website (Sci Fi Channel)
 
 Eureka på TVSerie-Guiden.dk

Dramaserier fra USA
Science fiction-tv-serier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra Syfy